b'\n_START_ARTICLE_\nTumorski ozna\xc4\x8devalec\n_START_PARAGRAPH_\nTumorski ozna\xc4\x8devalec je snov, ki jo izlo\xc4\x8dajo maligne celice razli\xc4\x8dnega izvora. Lahko gre za novonastalo snov, ki je nezna\xc4\x8dilna za celice v zdravem organizmu, ali pa za snov, ki je v normalnem organizmu prisotna v dosti ni\xc5\xbejih koncentracijah. Tumorski ozna\xc4\x8devalci so heterogena skupina snovi, med katere spadajo npr. membranski antigeni, hormoni, encimi ter produkti tumor zavirajo\xc4\x8dih genov in onkogenov. Klini\xc4\x8dno so pomembni kot dopolnilo pri diagnostiki raka, tj. pri zaznavanju zasevkov (metastaz), spremljanju poteka bolezni ter odziva na zdravljenje._NEWLINE_Prvi tumorski ozna\xc4\x8devalec je leta 1847 odkril Henry Bence Jones.'